***Pozdravljeni učenci 6. r!***

***Prejšnjo uro ste se ukvarjali z začetki medicine. Upam, da ni bilo pretežko!***

***Ta teden pa malo spremembe. Ne vem, a sem samo jaz, dan se zdi podoben dnevu. Ni več tistega občutka, da je petek, da je konec tedna, da se bližajo prazniki. Pa se! Rabimo malo sprememb. Glede na to, da je sledeča tema astronomija, je moja “naloga” za naslednji teden sledeča. Ko pade mrak in ko se posveti prva Zvezda, se usedi in jo tiho opazuj. Če pa vidiš utrinek, si kaj lepega zaželi. Jaz si bom, da se čim prej vidimo!!***

**Če pa ima kdo še veliko delovnega elana, pa lahko naredite sledeče:** 1. preberite vsebino v učbeniku na str. 62-63

2. napišite naslov Astronomija

3. prepišite 3 ključne točke:

a) Astronomija ali zvezdoslovje se je razvila, ker so bili ljudje prepričani, da nebesna telesa (npr. Sonce, Luna) vplivajo na naše življenje. Različne nesreče in vojne so povezovali z nebesnimi pojavi (npr. kometom). Na podlagi opazovanj zvezd so napovedovali prihodnost (razvila se je astrologija).

b) Egipčani so naredili sončev koledar. Starogrški astronom Aristarh je ugotovil, da Zemlja kroži okoli Sonca (njegovega pravilnega odkritja takrat sicer niso priznali), Ptolemaj je menil, da je Zemlja v središču vesolja, Eratosten pa je skoraj natančno izmeril obseg Zemlje. Tudi Maji v Srednji Ameriki so razvili koledar.

c) Opazovanje nebesnih teles je sprva potekalo s prostim očesom, nato so gradili observatorije, kasneje je boljše opazovanje omogočil teleskop.

4. rešite str. 29 v DZ (kdor seveda ima doma DZ).

**In še kratka opomba: zdaj ni čas za druženje s prijatelji, za družabne s prijatelji, skupno kolesarjenje... Tudi vi imate pomembno nalogo in vlogo pri preprečevanju širjenja virusa. Držite se pravil, bodite ustvarjalni in iznajdljivi.**

Učiteljica Polona